Lav et referat af nedenstående tekst:

Tekst:
Hun har i sommer afsluttet 3.g på Aalborg Katedralskole og har netop repræsenteret det danske landshold i kemi. Mikaella Ty Ngo er vild med komplicerede formler og samtidig er hun et talent ud over det sædvanlige. I slutningen af juli var hun først til de nordiske mesterskaber i kemi i finske Helsinki og bagefter tog hun direkte til Paris for at dyste mod deltagere fra hele verden ved OL. Det danske hold bestod af fire personer. - Det er virkelig fedt at være med, for man møder mange andre, der er vilde med kemi, siger Mikaella Ty Ngo til TV2 Nord. Kemikonkurrencer består af både en teoretisk prøve og en praktisk del. Til OL i Paris var den praktiske del noget anderledes end normalt. - Vi skulle analysere jernindhold samt svovldioxidindhold i hvidvin. Det var en opgave på fem timer, siger Mikaella Ty Ngo. Få kvinder Til konkurrencen i Finland vandt Mikaella Ty Ngo en bronzemedalje. Der var 20 deltagere med, og hun var den eneste pige. I Paris deltog mere end 300 kemi interesserede unge. Her var mellem 10 og 15 procent kvinder. Det er anden gang hun er udtaget til landsholdet, og det giver hende noget helt specielt. - Det er virkelig fedt at være med. Man får et fantastisk netværk, jeg har talt med unge fra lande som USA, Kina og Canada, forklarer Mikaella Ny Ngo. Ved OL er det opdelt således, at 10 procent af deltagerne får en guldmedalje, 20 procent får sølv, 30 procent får bronze, mens de sidste 40 procent ikke får en decideret medalje at tage hjem med. Mikaella Ty Ngo endte med en bronzemedalje. Også en anden nordjyde, Rasmus Munkner, fra Støvring Gymnasium, fik bronze. Han optræder med sort t-shirt øverst i artiklen.

Referat:
Mikaella Ty Ngo fra Aalborg er hjemvendt fra de nordiske mesterskaber i kemi i Finland og OL i samme disciplin i Paris.